אברהם גורביץ

הרב אברהם גורביץ הוא ראש ישיבה אנגלי-ליטאי, המכהן מאז 1982 כראש ישיבת גייטסהד.

ביוגרפיה
נולד באנגליה, בנם השני של ראש ישיבת גייטסהד הרב אריה זאב גורביץ וליבה בת הרב אליהו לופיאן. מצד אם אביו מתייחסת המשפחה לגאון מווילנה.

למד אצל אביו ובישיבת בריסק אצל הרב יוסף דוב הלוי סולובייצ'יק ונישא לשרה, בת-דודו, ביתו של הרב אריה ליב לופיאן שכיהן אף הוא כראש ישיבת גייטסהד.

הרב גורביץ מעביר שיעור יומי ושיעור שבועי. חלק משיעוריו נדפס בסדרת הספרים "לקט הערות". מלבד ספרים אלו פרסם הרב גורביץ סדרת ספרים על סוגיות שונות בתלמוד בשם "ענפי ארז", ושיחות על התורה ועל המועדים בשם "וענפיה ארזי אל".

הרב גורביץ מדגיש את חשיבות מצוות שבין אדם לחברו. בשונה מרוב ראשי הישיבות הליטאיות הוא מוסר שיעור מוסר של כרבע שעה בחובות הלבבות בתחילת כל שיעור יומי. הוא מוסר גם שיעור בספר חפץ חיים בשבת אחר התפילה.

משפחתו
 בתו הבכורה אסתר רייכל נישאה לרב ברוך לוי פייבלסון, ראש ישיבת דרך החיים בירושלים.
 בנו הרב משה אהרן, ר"מ במנצ'סטר
 בנו הרב אליהו נישא לרבקה, בתו של הרב ברוך דב פוברסקי. ר"מ בישיבת גייטסהד
 בתו גיטל (נפטרה ב-2019) הייתה אשת הרב ניסן שלמה קפלן, בנו של הרב נפתלי קפלן. בעבר ר"מ בישיבת מיר וכיום ראש ישיבת דעת אהרן ורב קהילה בגבעת המבתר בירושלים.
 בנו הרב מנחם, ר"מ בישיבת ברנדייס מנצ'סטר

קישורים חיצוניים

הערות שוליים

משפחת לופיאן
בריטים ממוצא יהודי-פולני
בריטים ממוצא יהודי-ליטאי
ראשי ישיבה בריטים
גייטסהד: רבנים
מחברי ספרות תורנית
אנגלים שנולדו ב-1939